
BILJEŠKE UZ FINANCIJSKE IZVJEŠTAJE
ZA RAZDOBLJE
I - VI 2026.

Izvještaj o prihodima i rashodima, primicima i izdacima
Bilješka 1.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	6
	PRIHODI POSLOVANJA (šifre 61+62+63+64+65+66+67+68)
	6
	111.727,83
	93.080,13
	83,3

	3
	RASHODI POSLOVANJA (šifre 31+32+34+35+36+37+38) 
	3
	109.668,96
	96.389,89
	87,9

	 
	MANJAK PRIHODA POSLOVANJA (šifre Z005-6)
	Y001
	0,00
	3.309,76
	-

	7
	Prihodi od prodaje nefinancijske imovine (šifre 71+72+73+74)
	7
	0,00
	0,00
	-

	4
	Rashodi za nabavu nefinancijske imovine (šifre 41+42+43+44+45)
	4
	350,00
	1.783,25
	509,5

	 
	MANJAK PRIHODA OD NEFINANCIJSKE IMOVINE (šifre 4-7)
	Y002
	350,00
	1.783,25
	509,5

	8
	Primici od financijske imovine i zaduživanja (šifre 81+82+83+84+85)
	8
	0,00
	0,00
	-

	5
	Izdaci za financijsku imovinu i otplate zajmova (šifre 51+52+53+54+55)
	5
	0,00
	0,00
	-

	 
	VIŠAK/MANJAK PRIMITAKA OD FINANCIJSKE IMOVINE I ZADUŽIVANJA (šifre 8-5, 5-8)
	X003, Y003
	0,00
	0,00
	-

	 
	MANJAK PRIHODA I PRIMITAKA (šifre Y345-X678)
	Y005
	0,00
	5.093,01
	-



Ukupni prihodi poslovanja iznose 93.080,13 EUR, dok ukupni rashodi poslovanja iznose 96.389,89 EUR, što rezultira manjkom prihoda poslovanja  u iznosu od 3.309,16 EUR.
U dijelu koji se odnosi na nefinancijsku imovinu nisu ostvareni prihodi od prodaje nefinancijske imovine, dok rashodi za nabavu nefinancijske imovine  iznose 1.783,25 EUR, čime je ostvaren manjak prihoda od nefinancijske imovine  u istom iznosu.
U izvještajnom razdoblju nisu ostvareni primici od financijske imovine i zaduživanja, niti su evidentirani izdaci za financijsku imovinu i otplate zajmova, slijedom čega nema viška niti manjka po toj osnovi.
Ukupno gledano, Javna ustanova Razvojna agencija Čazma u izvještajnom razdoblju ostvarila je manjak prihoda i primitaka u iznosu od 5.093,01 EUR, koji predstavlja metodološki manjak, a proizlazi iz razlike u priznavanju prihoda i rashoda te ulaganja u nefinancijsku imovinu. Navedeni metodološki manjak pokrit će se u narednom razdoblju evidentiranjem prihoda od nadležnog proračuna.


Bilješka 2.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	6323
	Tekuće pomoći od institucija i tijela EU
	6323
	0,00
	1.802,00
	-



Na računu 6323 – Tekuće pomoći od institucija i tijela Europske unije u izvještajnom razdoblju iskazani su prihodi u iznosu od 1.802,00 EUR, ostvareni temeljem Ugovora o dodjeli potpore za sufinanciranje osposobljavanja na radnom mjestu, sklopljenog s Hrvatskim zavodom za zapošljavanje u okviru Mjera aktivne politike zapošljavanja. Sukladno uvjetima ugovora, 85 % vrijednosti potpore financira se sredstvima Europske unije iz Europskog socijalnog fonda plus (ESF+).
Povećanje prihoda na ovom računu posljedica je provedbe navedene mjere, koja se kod proračunskog korisnika provodi po prvi put, zbog čega u prethodnom izvještajnom razdoblju nisu bili ostvareni prihodi po ovoj osnovi.

Bilješka 3.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	6361
	Tekuće pomoći proračunskim korisnicima iz proračuna koji im nije nadležan
	6361
	0,00
	318,00
	-



Ostvarena sredstva u iznosu od 318,00 eura odnose se na tekuću pomoć ostvarenu temeljem Ugovora o dodjeli potpore za sufinanciranje osposobljavanja na radnom mjestu, sklopljenog s Hrvatskim zavodom za zapošljavanje u okviru provedbe Mjera aktivne politike zapošljavanja. Navedeni iznos predstavlja 15 % ugovorene potpore financirane sredstvima državnog proračuna, a sredstva su ostvarena kao sufinanciranje troškova povezanih s provedbom ugovorene mjere, sukladno uvjetima i dinamici isplate utvrđenima navedenim ugovorom.

Bilješka 4.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	6615
	Prihodi od pruženih usluga
	6615
	9.400,00
	10.581,00
	112,6



Na računu 6615 evidentirani su prihodi od pruženih usluga, odnosno vlastiti prihodi ostvareni obavljanjem gospodarske djelatnosti. Navedeni prihodi u najvećem se dijelu odnose na prihode ostvarene prodajom ulaznica za korištenje biološkog bazena, a ostvareni su temeljem pruženih usluga korisnicima sukladno važećim cjenicima. Ostvareni iznos prihoda od 10.581,00 eura veći je od prethodnog razdoblja, što ukazuje na veći opseg korištenja usluga u ovom izvještajnom razdoblju.

Bilješka 5.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	6711
	Prihodi iz nadležnog proračuna za financiranje rashoda poslovanja
	6711
	102.327,83
	78.595,88
	76,8



U izvještajnom razdoblju ostvareni su prihodi iz nadležnog proračuna za financiranje rashoda poslovanja u iznosu od 78.595,88 EUR, što predstavlja smanjenje u odnosu na prethodno razdoblje kada su iznosili 102.327,83 EUR. Smanjenje navedenih prihoda posljedica je prilagodbe financiranja iz nadležnog proračuna stvarnim potrebama i opsegu aktivnosti ustanove u izvještajnom razdoblju. Ovi prihodi koriste se za podmirenje rashoda poslovanja, odnosno za redovito funkcioniranje i provedbu aktivnosti Javne ustanove Razvojna agencija Čazma.
 

Bilješka 6.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	6712
	Prihodi iz nadležnog proračuna za financiranje rashoda za nabavu nefinancijske imovine
	6712
	0,00
	1.783,25
	-



U izvještajnom razdoblju ostvareni su prihodi iz nadležnog proračuna za financiranje rashoda za nabavu nefinancijske imovine u iznosu od 1.783,25 EUR, dok u prethodnom razdoblju ovi prihodi nisu bili evidentirani. Navedeni prihodi odnose se na nabavu računalne opreme. Odstupanje u odnosu na prethodno razdoblje posljedica je činjenice da u prethodnoj godini nije bilo evidentiranih nabava imovine unutar izvještajnog razdoblja.

Bilješka 7.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	31
	Rashodi za zaposlene (šifre 311+312+313)
	31
	92.095,14
	76.957,25
	83,6



U izvještajnom razdoblju rashodi za zaposlene iznose 76.957,25 EUR, što predstavlja smanjenje u odnosu na prethodno razdoblje kada su iznosili 92.095,14 EUR. Smanjenje navedenih rashoda prvenstveno je posljedica promjena u zapošljavanju te korištenja rodiljnog dopusta jednog zaposlenika, što je utjecalo na ukupnu strukturu i visinu rashoda za plaće i ostala prava iz radnog odnosa. U okviru rashoda za plaće, smanjenje se odnosi na plaće za redovan rad što je vezano uz istovremeno samanjenje ostalih rashoda za zaposlene te doprinosa na plaće, dok rashodi za prekovremeni rad bilježi blagi porast.

Bilješka 8.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	32
	Materijalni rashodi (šifre 321+322+323+324+325+329)
	32
	17.387,01
	19.432,64
	111,8



U izvještajnom razdoblju materijalni rashodi Javne ustanove Razvojna agencija Čazma ostvareni su u iznosu od 19.432,64 EUR, što predstavlja povećanje od 11,8 % u odnosu na isto razdoblje prethodne godine, kada su iznosili 17.387,01 EUR.

Bilješka 9.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	321
	Naknade troškova zaposlenima (šifre 3211 do 3214)
	321
	1.507,98
	2.103,49
	139,5



Naknade troškova zaposlenima (321) ostvarene su u iznosu od 2.103,49 EUR, odnosno 39,5 % više nego u prethodnoj godini. Povećanje se najvećim dijelom odnosi na naknade za prijevoz zaposlenika zbog zapošljavanja dva nova djelatnika koji ostvaruju pravo na naknadu za prijevoz. Rashodi za službena putovanja povećani su zbog većeg broja realiziranih putnih naloga u ovom izvještajnom razdoblju u odnosu na prethodnu godinu, dok su rashodi za stručno usavršavanje zaposlenika manji jer edukacije tijekom ovog izvještajnog razdoblja nisu zahtijevale plaćanje kotizacije.

Bilješka 10.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	322
	Rashodi za materijal i energiju (šifre 3221 do 3227)
	322
	6.029,57
	313,00
	5,2



Rashodi za materijal i energiju (322) ostvareni su u iznosu od 313,00 EUR, što predstavlja značajno smanjenje u odnosu na prethodnu godinu. Navedeno smanjenje rezultat je činjenice da je u prethodnom razdoblju evidentirana veća nabava potrošnog materijala, kao i trošak pretplate na stručni časopis.
Rashodi za materijal i dijelove za tekuće i investicijsko održavanje također su značajno smanjeni, budući da je u prethodnoj godini nabavljena veća količina materijala i sredstava potrebnih za održavanje i redovno funkcioniranje biološkog bazena. U izvještajnom razdoblju nije bilo nabave sitnog inventara, dok se iskazani rashodi za službenu i radnu odjeću odnose na nabavu radne odjeće za zaposlenike.

Bilješka 11.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	323
	Rashodi za usluge (šifre 3231 do 3239)
	323
	7.178,92
	14.850,08
	206,9



Rashodi za usluge (323) iznose 14.850,08 EUR te su veći za 106,9 % u odnosu na isto razdoblje prethodne godine. Povećanje rashoda za usluge telefona, interneta i pošte posljedica je rasta cijena usluga. Usluge tekućeg i investicijskog održavanja odnose se na servis vatrogasnih aparata, pri čemu je račun za istu uslugu u prethodnoj godini zaprimljen nakon izvještajnog razdoblja. Rashodi za usluge promidžbe i informiranja manji su jer su u prethodnoj godini obuhvaćali nabavu informativnih ploča za bazen te troškove objave natječaja za ravnatelja. Značajno povećanje komunalnih usluga posljedica je povećane potrošnje vode zbog potpunog punjenja bazena. Rashodi za zakupnine i najamnine smanjeni su jer ustanova više ne koristi unajmljeni prostor. Povećanje zdravstvenih usluga odnosi se na troškove analiza vode prema dospjelim računima. Veći rashodi za intelektualne i osobne usluge rezultat su činjenice da su računi za rad učenika i studenata na bazenu u prethodnoj godini zaprimljeni nakon izvještajnog razdoblja. Povećanje rashoda za računalne usluge posljedica je servisa računalne opreme. Ostale usluge manje su u odnosu na prethodnu godinu, kada su bili evidentirani veći troškovi grafičkih i tiskarskih usluga za izradu majica potrebnih za rad na bazenu.

Bilješka 12.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	329
	Ostali nespomenuti rashodi poslovanja (šifre 3291 do 3299)
	329
	2.670,54
	2.166,07
	81,1



Ostali nespomenuti rashodi poslovanja (329) ostvareni su u iznosu od 2.166,07 EUR, što predstavlja smanjenje od 18,9 % u odnosu na prethodnu godinu. Rashodi za naknade za rad upravnog vijeća manji su zbog manjeg broja održanih sjednica. Premije osiguranja veće su jer su računi za osiguranje u prethodnoj godini zaprimljeni nakon izvještajnog razdoblja. U izvještajnom razdoblju nije bilo troškova reprezentacije, dok su u prethodnoj godini oni bili vezani uz ugošćivanje poslovnih partnera. Rashodi za članarine ostali su na razini prethodne godine. Pristojbe i naknade manje su jer je u prethodnoj godini bio evidentiran trošak javnog bilježnika vezan uz promjenu zastupnika i ponovni upis iste osobe. Ostali nespomenuti rashodi poslovanja također su manji budući da je u prethodnoj godini izvršena nabava narukvica za ulazak na bazen.

Bilješka 13.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	34
	Financijski rashodi (šifre 341+342+343) 
	34
	186,81
	0,00
	0



U izvještajnom razdoblju financijski rashodi nisu ostvareni, dok su u istom razdoblju prethodne godine iznosili 186,81 EUR. Navedeno odstupanje rezultat je zatvaranja transakcijskog računa krajem 2025. godine, zbog čega u tekućem izvještajnom razdoblju nisu nastali rashodi za bankarske usluge i ostali financijski rashodi koji su bili evidentirani u istom razdoblju prethodne godine.

Bilješka 14.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	92221
	Manjak prihoda poslovanja - preneseni
	92221
	15.650,11
	9.905,42
	63,3



Iznos prenesenog manjka prihoda razlikuje se na početku i kraju izvještajnog razdoblja zbog godišnjeg obračuna paušalnog poreza na dohodak i njegove korekcije u iznosu od 551,78 eura.
 

Bilješka 15.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	96
	Obračunati prihodi poslovanja - nenaplaćeni
	96
	2.699,50
	560,70
	20,8



Obračunati prihodi poslovanja – nenaplaćeni na kraju izvještajnog razdoblja iznose 560,70 EUR, što je manje u odnosu na isto razdoblje prethodne godine kada su iznosili 2.699,50 EUR. Navedeni iznos odnosi se na izdane, a nenaplaćene račune za najam poslovnog prostora te prodaju ulaznica za bazen čije je dospijeće u srpnju.

Bilješka 16.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	42
	Rashodi za nabavu proizvedene dugotrajne imovine (šifre 421+422+423+424+425+426)
	42
	350,00
	1.783,25
	509,5



U izvještajnom razdoblju rashodi za nabavu nefinancijske imovine iznose 1.783,25 EUR, dok u prethodnom razdoblju nisu bili ostvareni. Povećanje u odnosu na prethodno razdoblje rezultat je realizirane nabave opreme u tekućem izvještajnom razdoblju. Navedeni rashodi odnose se na nabavu uredske računalne opreme, s ciljem osiguranja tehničkih uvjeta za rad. 

Bilješka 17.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	 
	MANJAK PRIHODA OD NEFINANCIJSKE IMOVINE (šifre 4-7)
	Y002
	350,00
	1.783,25
	509,5



U izvještajnom razdoblju iskazan je manjak prihoda od nefinancijske imovine u iznosu od 1.783,25 EUR, koji je rezultat nabave računalne opreme. Navedeni manjak ima metodološki karakter, budući da Javna ustanova Razvojna agencija Čazma ne ostvaruje prihode od prodaje nefinancijske imovine, rashodi za nabavu nefinancijske imovine  financiraju se iz prihoda poslovanja. Sukladno tome, odgovarajuća zakonska korekcija provodi se na kraju proračunske godine.
Odstupanje u odnosu na prethodno razdoblje proizlazi iz dinamike nabave nefinancijske imovine, budući da je u prethodnoj godini nabava realizirana nakon izvještajnog razdoblja.
 

Bilješka 18.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	 
	Manjak prihoda i primitaka za pokriće u sljedećem razdoblju (šifre Y005 + '9222-9221' - X005 - '9221-9222' )
	Y006
	13.941,24
	14.998,43
	107,6



U izvještajnom razdoblju iskazan je manjak prihoda i primitaka za pokriće u sljedećem razdoblju u iznosu od 14.998,43,84 EUR, što predstavlja povećanje u odnosu na prethodno razdoblje kada je iznosio 13.941,24 EUR. Navedeni manjak ima metodološki karakter te je najvećim dijelom posljedica evidentiranih rashoda za plaće i pripadajućih troškova za mjesec lipanj, koji su obračunski teretili tekuće izvještajno razdoblje. S obzirom na dinamiku obračuna i isplata plaća, kao i način proračunskog evidentiranja rashoda, navedeni manjak predstavlja privremeno stanje koje će se u narednom razdoblju korigirati sukladno evidentiranju prihoda.
 

Bilješka 19.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	11
	Stanje novčanih sredstava na kraju izvještajnog razdoblja (šifre 11P + '11-dugov.' - '11-potraž.')
	11K
	10.547,02
	50,00
	0,5



Stanje novčanih sredstava na kraju izvještajnog razdoblja odnosi se na stanje novčanih sredstava u blagajni na dan 30.06.2026. godine i iznosi 50,00 eura.
 

Izvještaj o obvezama
Bilješka 20.
	Račun iz rač. plana
	Opis stavke
	Šifra
	Iznos
	Indeks (%)

	
	Stanje obveza 1. siječnja (=stanju obveza iz Izvještaja o obvezama na 31. prosinca prethodne godine)
	V001
	11.272,23
	-



Navedeni iznos odnosi se na prenesene obveze iz prethodnog obračunskog razdoblja te predstavlja početno stanje obveza na dan 1. siječnja 2026. godine, koje odgovara stanju obveza na kraju prosinca 2025. godine.

Bilješka 21.
	Račun iz rač. plana
	Opis stavke
	Šifra
	Iznos
	Indeks (%)

	
	Stanje dospjelih obveza na kraju izvještajnog razdoblja (šifre V008+D23+D24 + 'D dio 25,26' + D27)
	V007
	125,41
	-



Stanje dospjelih obveza na kraju izvještajnog razdoblja iznosi 125,41 EUR. Dospjele obveze odnose se na račun za nabavu materijala i dijelova za održavanje i rad biološkog bazena. Sve iskazane dospjele obveze evidentirane su u kategoriji prekoračenja dospijeća od 1 do 60 dana, dok obveze s prekoračenjem dospijeća dužim od 60 dana nisu evidentirane. Navedene obveze odnose se na redovno poslovanje ustanove te su u cijelosti podmirene u srpnju tekuće godine, nakon završetka izvještajnog razdoblja. 

Bilješka 22.
	Račun iz rač. plana
	Opis stavke
	Šifra
	Iznos
	Indeks (%)

	
	Stanje nedospjelih obveza na kraju izvještajnog razdoblja (šifre V010 + ND23 + ND24 + 'ND dio 25,26' + ND27)
	V009
	26.813,51
	-



Stanje nedospjelih obveza na kraju izvještajnog razdoblja iznosi 26.813,51 EUR te se odnosi na sljedeće obveze:
Obveze za zaposlene (231) u iznosu od 14.266,70 EUR, koje se odnose na obračun plaće za lipanj. Navedena obveza podmirena je u srpnju, nakon isteka izvještajnog razdoblja.
Obveze za materijalne rashode (232) u iznosu od 11.546,81 EUR, koje se odnose na obveze za naknade troškova prijevoza zaposlenika, zdravstvene i veterinarske usluge (analize kvalitete vode), računalne usluge (održavanje i rad fiskalne blagajne), usluge telefona, intelektualne i osobne usluge (angažman učenika i studenata za rad na bazenu), premije osiguranja, ostale usluge (usluge zaštitarske službe), usluge tekućeg i investicijskog održavanja (servis vatrogasnih uređaja) te ostale nespomenute materijalne rashode (nabava majica za potrebe rada na bazenu).
Obveze za jamčevine (27) u iznosu od 1.000,00 EUR, koje se odnose na uplaćenu jamčevinu zakupnika poslovnog prostora. Jamčevina se zadržava kao beskamatni depozit za cijelo vrijeme trajanja zakupa te služi kao osiguranje redovitog podmirenja ugovornih obveza zakupnika.

Bilješka 23.
EU izvještaj
U izvještajnom razdoblju evidentirani su poslovni događaji povezani s korištenjem sredstava iz izvora financiranja Europske unije, odnosno Europskog socijalnog fonda plus (ESF+). Navedeni poslovni događaji odnose se na ostvarena sredstva namijenjena sufinanciranju programa osposobljavanja na radnom mjestu, koji se provodi u okviru Mjera aktivne politike zapošljavanja Hrvatskog zavoda za zapošljavanje.
Ostvareni prihodi korišteni su za financiranje dijela troškova provedbe navedenog programa, sukladno ugovorenim obvezama, uvjetima korištenja sredstava i važećim propisima. Budući da se predmetna mjera kod Javne ustanove Razvojna agencija Čazma provodi prvi put, u prethodnom izvještajnom razdoblju nisu bili evidentirani prihodi ni rashodi povezani s ovim izvorom financiranja.
Na računu 6323 – Tekuće pomoći od institucija i tijela EU iskazani su prihodi u iznosu od 1.802,00 EUR, koji se odnose na priznatu tekuću pomoć iz izvora financiranja Europske unije. Istovremeno je na računu rashoda 3111 – Plaće za redovan rad evidentiran isti iznos, čime je osigurano financiranje dijela troškova plaća iz sredstava Europskog socijalnog fonda plus.
Radi osiguranja transparentnog praćenja korištenja sredstava Europske unije, navedeni iznos evidentiran je kroz odgovarajući izvor financiranja i pripadajuće račune u okviru proračunskog računovodstva. Na kontu 96323 – Tekuće pomoći od institucija i tijela EU iskazan je promet u iznosu od 1.802,00 EUR na dugovnoj i potražnoj strani, što predstavlja zatvaranje obračunskih stavki.

